Staatsrede: ‘Al Die Mooi Beloftes Gedoem Tensy Eiendomsregte Beskerm Word’ - Joy! Digital
Staatsrede: ‘Al Die Mooi Beloftes Gedoem Tensy Eiendomsregte Beskerm Word’
– deur Marelie Greeff
Volgens AfriForum is die mooi beloftes van president Ramaphosa in die staatsrede gedoem tensy eiendomsregte beskerm word.
President Cyril Ramaphosa se staatsrede het geen gerusstelling aan buitelandse of plaaslike beleggers gebied nie, maar juis rede vir groter onsekerheid en kommer geskep. Die president ignoreer die waarskuwings van die vernaamste beleggers in Suid-Afrika – soos wat duidelik uit die omstrede diplomatieke memorandum van die VSA, VK, Duitsland, Nederland en Switserland wat die afgelope naweek aan die lig gekom het, blyk – deur hardkoppig te volhard met planne vir die implementering van onteiening sonder vergoeding,” sê Alana Bailey, adjunk- uitvoerende hoof van AfriForum.